Spyrðu leiðsögumanninn „ Hvað eru þeir að éta ? “ og hann svarar líklega „ Dautt rek “ . Ef flugurnar þínar eru dregnar áfram af línunni mun silungurinn ekki aðeins fúlsa við þeim heldur beinlínis synda burt . Við horfðum aftur og aftur á það þegar við veiddum púpur í gegnum lyngur og grynningar . Viljandi breyttum við rekinu þannig að stundum var flugan eins og hundur í bandi , togandi í tauminn eða í dautt rek þar sem púpan flaut eðlilega í vatninu . Við hefðum ekki getað samið betra handrit ; silungurinn sneiddi hjá og synti frá óeðlilegu reki en var jafn skjótur til að gaumgæfa eðlilegt rek . Kastið sjálft nær ekki nema einum tíunda af mikilvægi góðs reks . Lærðu að vippa línunni og stjórna rekinu og hálf baráttan er unnin . Loka hnykkurinn , þetta var síðasti pósturinn sem ég vann upp úr greinum Kirk Deeter . Ég vona að gestir bloggsins hafi haft jafn mikla ánægju af þessum hnitmiðuðu greinum hans og ég hef haft . Ef svo ólíklega vildi til að Kirk leggði leið sína á bloggið , þá færi ég honum bestu þakkir fyrir leyfið að birta þessar greinar hans . Vel gert , Takk fyrir mig . Afar fróðlegt .